Traditsioonilist ja ehtsat Eesti köögi toitu saab nendest restoranides
#000000
Spaad ja Saunad Päevaspaad Spaahotellid Saunad
#000011
Ajad ja kombed muutuvad, kuid ehtne ja aus eesti toit on see, mis jääb. Kui küsida, milline on eestlase meelest tõeline esiisade toit, siis vastuseid tuleb erinevaid, kuid põhijooned jäävad ikka samaks. Must leib, kama, verivorstid, kiluleib, marjad, seened... Need toidud leiab eestlase pühadelaualt ja argipäevasest menüüst, nii ehedal kujul kui kaasaegses võtmes. Kuid eesti köök pakub palju enam! Järgnevalt valik söögikohti, mis pakuvad ehtsat Eesti toitu. Traditsiooniline eesti toit on alati au sees!
#000019
Oleme 20 aastat seisnud hea selle eest, et iga sisseastuja tunneks end lahkudes vähemalt grammi võrra õnnelikumana. Ugandi Resto on heade toitude, meeldiva teeninduse ja maitseka interjööriga vaba aja restoran. Roogade valmistamisel kasutame värskeid ja kvaliteetseid ning eelistatult kodumaist toorainet. Valmistame maitset ja kvaliteeti ülistavaid toite ning täidame kõhtu. Restorani nimi tuleneb ühest jõukamaimast Eesti muinasaja maakonnast Ugandi, mille keskuseks oli Otepää. Interjöör hoiab au sees piirkonna rikkalikku ajalugu ja iseloomustab tänapäeva Otepääd. Lastele on oma mängunurk.
#000020
Tere tulemast Sangaste Rukki Restorani – paika, kus on au sees Eesti rahvusvili rukis! Kui soovid nautida nii traditsioonilisi kui uudseid Lõuna-Eesti maitseid hubases ja sõbralikus keskkonnas, oled saabunud õigesse kohta. Kasutame oma roogades Sangaste rukkijahu, mis on jahvatatud Loona talu veskis Võrumaal. Rukki Restoran asub Sangaste Rukki majas, kus on ka 12 mugava ja romantilise toaga külalistemaja ning toidupood, kust saab kaasa osta Sangaste ja Lõuna-Eesti tootjate kaupa. Ootame Teid külla!
#000021
Hõlm on esmaklassilise menüü ja kõrgetasemelise teenindusega restoran, kus igaüks tunneb end oodatuna. Peakokk Sven Pärna poolt juhitav köök loob unustamatuid maitseelamusi - kõik detailid on hoolikalt läbi mõeldud, valmistatud ja serveeritud. Restorani muudab eriliseks avatud köök, mis loob külalise ja köögi vahel harmoonia ning annab kõigile võimaluse nautida võrratut kokakunsti. Lisaks üllatab restoran retseptidega, mis pärinevad Lydia Grünmann Holmi 1925.-26. aastal kirjutatud retseptikogust. Autori nimest on inspireeritud ka restorani nimi - Hõlm. Naudi koos perega, lastele mängutuba. Tutvu MICHELINI inspektorite hinnanguga.
#000022
Kaerajaan on moodne versioon kohalikest traditsioonidest – tantsule viitav nimi, toit ja kujunduselemendid on kõik mõjutatud Eesti kultuuripärandist. Meie restorani menüü pakub igale külalisele nii äratundmisrõõmu kui ka üllatusmomenti. Restorani menüü aluseks on teada-tuntud toorained ja retseptid, kuid road on valmistatud ja serveeritud moodsas võtmes.
#000023
19. sajandi keskpaigas Tallinn-Tartu maantee äärde ehitatud Kolu kõrts seisab praegu ristteel, kuhu jooksevad kokku teed Eesti Vabaõhumuuseumi „küladest“. Aastaringselt pakutakse siin koduseid eesti toite, tähtpäevadel traditsioonilisi pühaderoogi. Kõrts on kokkusaamise kohaks, kus vahetada uudiseid, sõlmida tehinguid ja tähistada. Kõrtsituba ja sakstekamber sobivad väiksema ürituse nagu koosoleku, ärilõuna, sünnipäeva läbiviimiseks. Avar tallialune sobib nii pulmade, jõulupidude kui seminaride ja konverentside pidamiseks. Lisaks pakutakse ka koju või tööle tellimiseks torte ja suupisteid.
#000024
Narva linnuse läänehoovi sissepääsu juures asuvas 16. sajandil ehitatud suurtükitornis ehk rondeelis asub Narva Muuseumi samanimeline restoran. Menüüs olev toiduvalik keskendub kohalikule maitsekoloriidile ja on inspireeritud Narva ajaloos olulist rolli mänginud rahvaste köökide mõjust. Menüü eesrinnas on loomulikult kohalik eripära silmud. Restoranis Rondeel on ka väike käsitööõlle valik, mille leiad teisel korrusel asuvast Gambrinuse õlleriiulist.
#000025
Kaali meteoriidikraatri ümbrus on erilise õhkkonnaga kant, kust kindlasti ei tasu vaid läbi sõita. See on ideaalne paik, kus jalutada, mõtiskleda ja puhata. Kaali Trahter asub kuulsast meteoriidikraatrist 150 m kaugusel. Suvisel ajal saad siin keha kinnitada iga päev. Pakume saarepäraseid ehedaid maitseelamusi ja keelekastet. Aastaringselt saad broneerida meie stiilsed peoruumid koos toitlustusega oma meeldejäävaks ürituseks. Meie õuelt on võimalik kaasa osta tükikest Saaremaad - vanadel hobuvankritel müüakse lõhnavast kadakast ja Saaremaa kauneimast dolomiidist valmistatud käsitööesemeid.
#000026
Vanas kirikukoolis paiknev Lümanda Söögimaja pakub Sulle maitsvat talutoitu. See on suurepärane koht tõelise Saaremaa söögi maitsmiseks. Menüüst leiab nii pannileiva, tuhlipudru ja noti kui ka hapupiima podi. Kõik nendeks hõrkudeks roogadeks kasutatavad juurviljad on ökoloogiliselt puhtad ja kasvatatud ümberkaudsetel põldudel. Menüüs leiduv kala on söögilauale jõudnud kohalike kalurite käest. Pakume Sulle puhast ja traditsioonilist Saaremaa talutoitu.
#000027
Talumehe kõrts on kaunis Haapsalu vanalinnas paiknev toitlustusasutus. Põhimenüüst leiad värsked ning kohalikust toorainest valmistatud maitsvad road. Eraldi tähelepanu peab pöörama menüüs olevatele roogade nimedele, nii võib leida menüüst - Köki-Möki, Jänesemoka või Karu-käpa. Pakume võimalust tellida peolaudu ning gruppidele toitlustust. Meile on oodatud lastega pered ja laste jaoks on olemas eraldi mängunurk. Samuti leiab menüüst eraldi lastemenüü. Talumehe kõrts on ehe eesti kõrts selle parimas mõttes, kust kostub mõnusat jutusuminat ning lõbusat naeru.
#000028
Kassaris, Sääretirbi tee alguses asub mõnus resto, kus on suvel kohti ca 140-le inimesele. Ilusa ilmaga on mõnus istuda õues, kus grillroad valmivad spetsiaalses grillmajas ja rohelusest pakatavad terrassid loovad isuäratava meeleolu. Lest & Lammas resto eesmärgiks on pakkuda Hiiu saarele omaseid toite, kasutades tooraineks peamiselt Hiiumaal ning Kassaris kasvavat ja toodetavat. Väikestele külalistele on lastemenüü ja ootamas ka lastetuba. Kohalik kala, lammas, õunamahl, mesi, moosid ja ravimteed on vaid üks osa kohapeal valmistatavatest ja kaasa- müüdavatest toodetest.
#000029
Heast ja puhtast toidust on Vana-Võromaal alati lugu peetud. Siit leiad nende kombed ja praeguse aja parimad kohalikud väiketootjad.
#000030
TOP10 söögikohad, kust leida ehtsat, traditsioonilist Eesti toitu
#000031
Eesti traditsiooniline toit pole kuhugi kadunud! Vastupidi – kisub jällegi juurte juurde tagasi. Nendes kohtades saad õige maitse suhu.
#000032
Peipsimaa ja Sibulatee omanäoline toidukultuur
#000033
Peipsimaa on kuulus oma toidu, käsitöö ja kultuuri poolest. Siia tasub tulla!
#000034
Kindlasti tead, et Eestis on oma palverännakutee, saunatee, matkatee – aga kas oled kuulnud ka Toiduteest?
#000036
爱沙尼亚旅游局中文官方网站现已上线,即将跳转至中文官网visitestonia.cn
#000039